สวัสดีครับก่อนอื่นต้องเกริ่นก่อนว่าแม่ของผมมีอายุ 54ปี และมีอาการโรคกระเพาะอาหารอยู่แล้วครับแต่นานๆจะแสดงอาการครั้ง ถ้าทานอาหารรสเผ็ดจัดครับ ก่อนหน้านี้สองวันแม่ได้ทานส้มตำซึ่งคาดว่าน่าจะมีรสค่อนข้างจัดครับ เลยมีอาการถ่ายเหลว และแอบไปหาซื้อยาหยุดถ่ายมาทานเอง เลยทำให้มีอาการปวดท้องคลื่นไส้ (ก่อนหน้านี้ไม่มีอาการคลื่นไส้นะครับ) และพอดีวันนี้แม่ของผมมีอาการจุกท้องครับ เลยพาไปพบแพทย์ที่คลินิค ก่อนไปก็ไม่ได้อดอาหารนะครับ แพทย์ได้ทำการ ultrasound และได้บอกให้ไปตรวจที่โรงพยาบาลให้ละเอียดอีกทีโดยเขียนใบนัดให้ครับ เพราะในใบนัดเค้าแจ้งว่า Epigastruim mass>It lobe mass 11.5 cm +wt loss แม่ผมเลยตกใจกลัวเป็นมะเร็งกระเพาะอาหารน่ะครับ ตอนนี้แม่เลยค่อนข้างจิตตก แต่ช่วง 4-5 เดือนมานี้แม่ค่อนข้างเบื่ออาหารและเหม็นอาหารน้ำหนักลดประมาณ 4-5 กิโลกรัม ครับ แต่การขับถ่ายปกติไม่มีเลือดหรืออุจจาระสีดำนะครับ รบกวนสอบถามความเสี่ยงว่ามีความเสี่ยงมากไหมครับที่จะเป็นมะเร็งขอบครับ
สวัสดีคะ เรียนอย่างนี้นะค่ะการตรวจด้วยอัลตราซาวด์ เป็นการตรวจที่สามารถบอกเรื่องของก้อนได้คร่าวๆค่ะ ดังนั้นมีความจำเป็นต้องตรวจเพิ่มเติมค่ะ คือ การทำเอกซเรย์คอมพิวเตอร์ เพื่อให้เห็นชัดกว่านะค่ะตอนนี้ถ้ามีประวัติเรื่องของการเบื่ออาหาร หรือ มีปัญหาเรื่องอุจจาระดำและมีอาการปวดท้องน้ำหนักลดอาจจะต้องสงสัยไว้ก่อนนะค่ะ แต่ก็ยังบอกไม่ได้จนกว่าจะไปตรวจเพิ่มเติมค่ะแผลในกระเพาะอาหารถ้ามีเลือดออกถ่ายดำได้ค่ะมะเร็งกระเพาะอาหาร